Seine-et-Marne

Ang Seine-et-Marne usa sa mga departamento sa Pransiya. Ang ngalan niini naggikan sa mga sapang Seine ug Marne.

History 
Ang departamento usa sa mga orihinal nga departamento nga gimugna niadtong Marso 4, 1790 panahon sa Rebolusyong Pranses. Kini gibuwag gikan sa departamento sa Île-de-France.

Heyograpiya 
Ang Seine-et-Marne karon kabahin sa rehiyon sa Île-de-France; 49% sa maong rehiyon anaa sa sulod sa Seine-et-Marne. Ang departamento anaa sa sidlakang bahin sa maong rehiyon.

Kini gipalibotan sa mga departamento sa Val-d'Oise, Seine-Saint-Denis, Val-de-Marne, ug Essonne sa kasadpan; Loiret ug Yonne sa habagatan; Aube ug Marne sa sidlakan; ug Aisne ug Oise sa amihanan.

Ang departamento may daghang reserba sa mga natural nga rekursos, labi na ang Brie ug Gâtinais.

Ang mga dagkong lungsod naglakip ning mosunod: Chelles, Torcy,  Pontault-Combault, Lagny-sur-Marne, Coulommiers, Nemours, Meaux, Melun, Montereau-Fault-Yonne, Brie-Comte-Robert, Provins, Fontainebleau ingon man ang mga bag-ong lungsod sa  Marne-la-Vallée ug Sénart.

Ang kinatas-ang punto sa departamento mao ang bungtod sa Saint-George (215 m).

Klima 
Ang Seine-et-Marne nailhan sa iyang templado (temperate) nga klima.

Ang bagyo niadtong Disyembre 26, 1999 miresulta sa lima ka kamatayon sa Seine-et-Marne.

Ekonomiya 
Saysyenta porsento sa rehiyon ang gigamit sa panguma; ang Seine-et-Marne lamang ang bahin sa Île-de-France diin adunay panguma. Ang mga sereyal ug sugar beet ang mga prinsipal nga eksport sa Seine-et-Marne. Ang ubang dagkong industriya mao ang refinery sa Grandpuits ug ang research plant sa SNECMA.

Ang duha ka bag-ong mga lungsod sentro sa turismo alang sa departamento tungod sa pagkahimutang dinhi sa mga de-temang mga parke sama sa Disneyland.

Demograpiya 
Ang mga molupyo sa departamento gitawag nga  Seine-et-Marnais.

Sa una ang Seine-et-Marne rural kaayo nga lugar, apan ang populasyon mitubo makatulo sulod sa miaging 50 ka tuig. Ang nag-unang rason ning maong pagtubo mao ang pag-ugmad sa Paris ug ang paghimo sa mga bag-ong lungsod.

Ang populasyon gibanabanang anaa sa 1,240,000 pagka-2004.

Turismo 
 Château de Fontainebleau
 Vaux-le-Vicomte
 Disneyland Paris

Tan-awa usab 
 Mga kanton sa Seine-et-Marne
 Mga komyun sa Seine-et-Marne
 Mga arrondissement sa Seine-et-Marne

Mga sumpay sa gawas
 Château de Fontainebleau